Държавен вестник, бр. 53, 2017 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  53
връзка с осъществяване на правомощията на 
комисията или за изпълнение на конкретни 
задачи.
(2) В акта за съставяне на съветите и ра­
ботните групи по ал. 1 се определят техният 
ръководител и състав, редът за осъществяване 
на дейността им, техните функции и задачи 
и срок за изпълнението им.
(3) Консултативните съвети и работните 
групи изразяват мнения и експертни стано­
вища и отправят предложения във връзка с 
възложените им функции и задачи.
Чл. 9. (1) В рамките на предоставените им 
по закон правомощия заместник-председате­
лите организират, ръководят и отговарят за 
дейността на съответното управление.
(2) Заместник-председателите внасят за 
разглеждане от комисията всички въпроси 
от ръководената от тях сфера на дейност, за 
които нямат самостоятелна компетентност, 
а за самостоятелната им дейност регулярно 
информират комисията.
(3) Заместник-председателите са длъжни да 
изразяват становища по всички изпратени за 
съгласуване проекти на актове на комисията.
Чл. 10. (1) Заместник-председателите под­
готвят отчет за ръководената от тях дейност 
на тримесечие и го внасят за обсъждане от 
комисията.
(2) Отчетът по ал. 1 съдържа: 
1. издадените индивидуални администра­
тивни актове, както и отказите за издаване 
на такива актове;
2. обжалваните по административен или 
съдебен ред актове, включително пред кой 
орган са обжалвани и дали са потвърдени;
3. приложените принудителни админи­
стративни мерки и издадените наказателни 
постановления, включително обжалвани ли 
са и пред кой орган и дали са потвърдени;
4. резултатите от осъществявания надзор 
върху поднадзорните лица.
(3) Когато отчетът по ал. 1 съвпада с ка­
лендарно шестмесечие, той съдържа и:
1. състоянието и перспективите на регу­
лираните пазари на ценни книжа, пазара на 
застрахователни услуги и пазара на осигури­
телни услуги;
2. адекватността на нормативната уредба, 
свързана със съответната сфера на дейност.
(4) Членът на комисията по чл. 3, т. 5 от 
Закона за Комисията за финансов надзор 
(ЗКФН) подготвя на тримесечие отчет, който 
съдържа:
1. постъпилите жалби срещу поднадзорните 
на комисията лица и информация за тяхната 
основателност;
2. изготвените анализи и предложенията за 
усъвършенстване на дейността на комисията;
3. обобщаване на извършените дейности 
от компетентност на КФН по Закона за въз­
становяване и преструктуриране на кредитни 
институции и инвестиционни посредници.
Чл. 11. (1) Комисията огласява публично 
следваната политика и създадената практика 
по прилагането на нормативните актове, както 
и мотивите за тяхната промяна.
(2) Комисията приема и публикува на 
интернет страницата си основните насоки за 
дейността си, в които определя политиката, 
която поддържа, и приоритетите, които следва 
при осъществяването на функциите и право­
мощията, свързани с регулирането и надзора 
на финансовите пазари.
(3) Приеманите от комисията наредби и 
инструкции, както и издаваните от нея раз­
решения (лицензии) и одобрения, за които 
това е предвидено, се обнародват в „Държавен 
вестник“, а останалите решения се публику­
ват на официалната интернет страница на 
комисията.
(4) Указанията на комисията се публику­
ват в бюлетина на комисията и на интернет 
страницата є.
(5) Комисията осигурява публичност на 
дейността си и чрез средствата за масово 
осведомяване.
Чл. 12. (1) Комисията издава периодично 
официален бюлетин с цел информиране на 
обществеността и постигане прозрачност за 
осъществяваната от нея дейност. 
(2) Бюлетинът може и да е само в елек­
тронна форма.
Чл. 13. Редът за достъп до съхраняваните 
в комисията документи, както и условията 
за получаване на заверени преписи от тях се 
определят в наредба на комисията.
Раздел ІІ
Организация на заседанията
Чл. 14. (1) Комисията приема програма 
за нормативната си дейност за шестмесечен 
период.
(2) Програмата се изготвя от главния 
секретар въз основа на предложения от чле­
новете на комисията и се внася за приемане 
от председателя.
(3) Програмата за нормативната дейност 
на комисията включва:
1. наименованието на нормативния акт, 
целите и предмета на нормативния акт, очак­
ваното въздействие;
2. заседанията, на които ще се обсъжда 
проектът на нормативен акт;
3. заседанието, на което ще се приеме 
нормативният акт;
4. член на комисията, отговорен за подго­
товката на нормативния акт.
(4) Постъпилите в комисията предложения 
за усъвършенстване на законодателството, 
направени от граждани, юридически лица 
или други държавни органи, се разпределят 
на ресорния член на комисията за становище.
Чл. 15. (1) Предложение за даване на пис­
мени указания може да направи всеки член 
на комисията.